stanford-oval/wikipedia huggingface dataset:
Thank God It's Christmas
רשימת השמעה > גרסת 7"

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Thank God It's Christmas (גרסה מורחבת)   | בריאן מיי, רוג'ר טיילור | 4:22 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Man on the Prowl  | פרדי מרקיורי | 3:30 |  |  |  |  |  |  |
| 2. | Keep Passing the Open Windows  | מרקיורי | 5:22 |  |  |  |  |  |  |
| משך כולל: | משך כולל: | משך כולל: | 13:14 |  |  |  |  |  |  |
רשימת השמעה > גרסת 12"

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Thank God It's Christmas  | מיי, טיילור | 4:19 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Man on the Prowl (גרסה מורחבת)   | מרקיורי | 6:02 |  |  |  |  |  |  |
| 2. | Keep Passing the Open Windows (גרסה מורחבת)   | מרקיורי | 6:50 |  |  |  |  |  |  |
| משך כולל: | משך כולל: | משך כולל: | 17:11 |  |  |  |  |  |  |
גרסת "שלום במזרח התיכון"

בשנת 1993, לכבוד הסכמי אוסלו הוציאה הלהקה גרסה לא רשמית של הסינגל בשם "Thank God It's Christmas (Special 'Peace In The Middle East' Mix)" (בתרגום חופשי לעברית: "תודה לאל שזה חג המולד (מיקס מיוחד 'שלום במזרח התיכון')"). גרסה זו לא כללה צד ב' ויצאה לאור במהדורה מוגבלת של 250 עותקים. אלה הופצו בישראל וברשות הפלסטינית בלבד. על עטיפתה הופיעו יצחק רבין ויאסר ערפאת לוחצים ידיים, כאשר לצידם עומד פרדי מרקיורי (במקור, עמד לצד השניים ביל קלינטון). לסינגל צורפה כרזה עם התמונה המקורית של לחיצת הידיים של השניים. סינגלים אלה הופצו על ידי חברת התקליטים הפלסטינית דופי רקורדס, אשר בסיסה בבית לחם.
גרסת "שלום במזרח התיכון" > רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Thank God It's Christmas (Special "Peace In The Middle East" Mix)   | מיי, טיילור | 6:10 |  |  |  |  |  |  |
| משך כולל: | משך כולל: | משך כולל: | 6:10 |  |  |  |  |  |  |
חוק אפודיקטי

חוק אפודיקטי (מיוונית: αποδεικτικος, אַפּוֹדֵיקְטִיקוֹס, "מוחלט") הוא חוק שאין עליו עוררין. החוק נקרא כך, כיוון שהוא מנוסח בצורה אבסולוטית, לדוגמה בלשון "עשה" או "אל תעשה". באופן זה, לדוגמה, מנוסחים עשרת הדיברות שמצויים בספר שמות, וכן רבים מחוקי התורה.
ראשון חוקרי המקרא שהבחין בין שתי צורות היסוד העיקריות של חוקי התורה (קאזואיסטי ואפודיקטי) היה אלברכט אלט, אחד מממשיכי דרכו הבולטים של הרמן גונקל.
דוגמאות
"כַּבֵּד אֶת-אָבִיךָ, וְאֶת-אִמֶּךָ--לְמַעַן, יַאֲרִכוּן יָמֶיךָ, עַל הָאֲדָמָה, אֲשֶׁר-ה' אֱלֹהֶיךָ נֹתֵן לָךְ" (ספר שמות, פרק כ', פסוק י"א)
"לֹא תִרְצָח, לֹא תִנְאָף; לֹא תִגְנֹב..." (ספר שמות, פרק כ', פסוק י"ב)
השימוש בחוק אפודיקטי מעיד על הקשר בין המחוקק לבין הכפופים לחוק: בעשרת הדיברות האל מבטא את מהות הקשר בינו לבין עם ישראל. מהות הקשר המועברת לעם בזמן קבלת הדיברות מנומקת בנימוק במבנה זה: "אני יצרתי אתכם, לא יהיה לכם אלוהים אחרים על פני כי אני הוצאתי אתכם ממצרים...". במתן התורה האל מצווה על עם ישראל או על אומות העולם, בין השאר, גם ציוויים ללא כל התניה או סיבה נתפסת על הדעת. שלא כמו המצוות "לא תגנוב" ו"לא תרצח", מצוות כגון לא תעשה לך פסל או תמונה הן בעצם מצוות ללא התניה.
ראו גם

חוק קאזואיסטי
לקריאה נוספת

אלברכט אלט, מקורות החוק הישראלי, האוניברסיטה העברית בירושלים, אקדמון, תשכ"ו
כתיב פולני

ערך זה עוסק בשיטה לכתיבת ביטויים מתמטיים. אם התכוונתם לכתיב של השפה הפולנית, ראו .
כתיב פולני, המכונה גם כתיב תחילי-prefix, הוא שיטה לכתיבת ביטויים מתמטיים ולהצרנת ביטויים לוגיים. השיטה פותחה על ידי הלוגיקן הפולני יאן לוקשביץ' (אנ') בשנת 1920.
שיטה זו באה לפצות על מספר חסרונות של שיטת הכתיב הנפוצה:
הצורך להגדיר כללי קדימות אופרטורים (כלומר סדר ביצוע הפעולות).
השימוש המסורבל בסוגריים.
הצורך בהליך פענוח מסובך כדי למצוא את הפונקציה שיש לחשב ראשונה.
העיקרון המנחה של הכתיב הפולני הוא כתיבת הפונקציה (האופרטור) לפני (או אחרי, בכתיב פולני הפוך המכונה גם כתיב סופי – postfix) האיברים שעליהם היא פועלת, כאשר מספר האיברים של כל פונקציה ידוע מראש. למשל, במקום לכתוב  2+3 נכתוב בכתיב הפולני  +2,3.
שיטה זו איננה בשימוש בלוגיקה כיום, אך בשל העובדה שקל לנתח ביטוי בכתיב פולני באמצעות מחשב, נעשה בה שימוש במספר שפות תכנות, בעיקר בשפות תכנות מבוססות מחסנית כמו dc‏ (desk calculator) ביוניקס, או פוסטסקריפט.
דוגמאות

במקום לכתוב את הביטוי:  4\cdot (5+7)^{(1+1)}
במקום לכתוב את הביטוי הלוגי:  (p\,\vee {\mathord {\sim }}q)\wedge r
לקריאה נוספת

אברון פולקוב, לוגיקה לחושבים ולמחשבים, הוצאת אקדמון, 1973.
ארתור בטרבייב

| --- | --- |

 לידה:  21 בינואר 1985 (בן 40) חסוויורט, דאגסטן, ברית המועצות 
 מידע כללי
 מדינה:  רוסיה, קנדה
 משקל:  81 ק"ג 
 גובה:  1.82 מטר, מוטה 1.85 מטר
 beterbiev.com
 ספורט
 ענף ספורט:  איגרוף
 משקל:  קל כבד
 תקופת הפעילות:  מ-2013
 הישגים
 דירוג שיא:  אלוף העולם הבלתי מעורער (2025-2024)
 
ארתור אסילבקוביץ' בטרבייב (ברוסית: Артур Асильбекович Бетербиев); נולד ב-21 בינואר 1985) הוא מתאגרף רוסי-קנדי מקצועי ממוצא צ'צ'ני, לשעבר אלוף העולם הבלתי מעורער במשקל קל כבד.
ארתור בטרבייב נולד בשנת 1985 בחסוויורט למשפחה צ'צ'נית. הוא התחיל להתאמן באגרוף בגיל 11. בשנת 2001 הוא השתתף לראשונה בתחרות בינ-לאומית בוזכה במקום השלישי. בשנת 2006 הוא עבר להתאמן למגניטוגורסק ובאותה שנה זכה במדליית כסף באליפות רוסיה.
בשנת 2007 הוא השתתף באליפות העולם וזכה במקום השני (הפסיד לאבוס אטוייב. בשנת 2008 הוא השתתף במשחקים האולימפיים והגיע לשמינית הגמר בלבד. בשנת 2009 הוא זכה באליפות העולם. בלונדון 2012 בטרבייב הגיע לרבע הגמר. בשנת 2013 הוא עבר לקנדה ועבר לאגרוף מקצועי.
בין המקצוענים בטרבייב היה אלוף העולם הנוכחי במשקל קל כבד של IBF‏ (2025-2017), WBC‏ (2025-2019, ניצח את אולכסנדר גבוזדיק), ו-WBO‏ (2025-2022) ‏ WBA (2025-2024) ‏ ו-IBO (2025-2024) (אך אין צורך להחזיק בחגורה זו כדי להיות אלוף העולם הבלתי מעורער).
בטרבייב ידוע במיוחד בעוצמת האגרוף יוצאת הדופן שלו, לאחר שניצח את רוב הקרבות המקצועיים שלו בנוקאאוט או בעצירה, היחיד שהפסיד לו בדרך אחרת היה דמיטרי ביבול בקרב הראשון ביניהם ב-24 באוקטובר 2024, כשהפסיד בהחלטת רוב של השופטים.
הערות שוליים

↑  Artur Beterbiev stops Joe Smith Jr inside two rounds to win world light-heavyweight unification bout
↑  Beterbiev vs Bivol: Who won each round of light-heavyweight fight, BBC Sport, ‏2024-10-12 (באנגלית בריטית)
טייסון פיורי

| --- | --- |

 לידה:  12 באוגוסט 1988 (בן 36) מנצ'סטר, הממלכה המאוחדת
 מידע כללי
 שם לידה:  Tyson Luke Fury 
 מדינה:  בריטניה הממלכה המאוחדת
 משקל:  126 ק"ג
 גובה:  2.06 מטר
 בן או בת זוג:  Paris Fury 
 מספר צאצאים:  7
 tyson-fury.com
 ספורט
 ענף ספורט:  איגרוף
 משקל:  משקל כבד
 תקופת הפעילות:  2015-2008   2024-2018
 הישגים
 דירוג שיא:  אלוף העולם במשקל כבד
 פרסים והוקרה:  WBO World Heavyweight Champion  The Ring magazine Comeback of the Year (2018) 
 
טייסון פיורי (באנגלית: Tyson Luke Fury; נולד ב-12 באוגוסט 1988) הוא מתאגרף עבר בריטי שהחזיק בתואר אלוף העולם באגרוף במשקל כבד המוכר על ידי 5 מתוך 5 התאחדויות האגרוף העיקריות בעולם IBF, WBO,WBA, IBO ו-WBC, ומטעם מגזין האגרוף החשוב בעולם הזירה. פיורי זכה בתואר ב-28 בנובמבר 2015 לאחר ניצחון על ולדימיר קליצ'קו, שהחזיק בכל התארים הללו עד לתאריך זה. פיורי נושל מתאריו לאחר שלא היה כשיר וסירב להופיע לקרבות הגנה על הכתר שניסו לארגן עבורו עקב בעיות נפשיות שהוגדרו כ"אישיות". בשנת 2018 חזר להתאגרף בסדרת קרבות מול דאונטיי ויילדר, פיורי היה אלוף העולם לשעבר באגרוף במשקל כבד מטעם ה-WBC.
חייו

פיורי נולד באירלנד כבן למשפחה מן המעמד הנמוך שרבים מבניה עסקו באגרוף. שמו הפרטי אף הוענק לו, לכבודו של מייק טייסון שהיה אלוף העולם באגרוף במשקל כבד. בשנות השמונים התחרה אביו בקרבות אגרוף בלתי חוקיים ללא כפפות ולאחר מכן הפך למקצוען. בן דודו היה אלוף העולם במשקל בינוני מטעם WBO ובן דוד אחר התחרה במשקל כבד.
פיורי ידוע באופיו הבעייתי ובהצהרות רבות, חלקן תמוהות, שהוא מרבה לפזר לפני הקרבות ולאחריהם.
קריירה > כחובבן

פיורי ייצג בקרבות כחובבן הן את אירלנד והן את אנגליה. בתחילת דרכו ייצג מועדון מצפון אירלנד ולאחר מכן עבר למועדון מאירלנד, דבר שגרר את הרחקתו מאליפות המדינה בעקבות ערעור שהוגש על ידי המועדון הקודם שבו היה חבר.
בשנת 2006 זכה במקום השלישי באליפות העולם באגרוף לנוער, אך הפסיד באליפות הבוגרים שגם בה השתתף. בשנת 2007 זכה באליפות האיחוד האירופי לצעירים שבה ייצג את אנגליה, ובמקום השני באליפות אירופה לצעירים. בתקופה זו דורג שלישי בעולם לנוער. בשנת 2008 הפסיד למתאגרף הבריטי דייוויד פרייס בקרב על הזכות לייצג את בריטניה באולימפיאדת בייג'ינג. הוא ניסה שוב להתקבל כחבר המשלחת האירית, אך נכשל. באותה השנה זכה באליפות בריטניה באגרוף והחליט להפוך למקצוען.
קריירה > כמקצוען

את הקרב הראשון כמקצוען ערך פיורי ב-6 בדצמבר 2008 מול מתאגרף הונגרי וניצח בנוקאאוט ומאז ערך עוד 24 קרבות, שבכולם ניצח.
ב-28 בנובמבר 2015 ניצח בהחלטת השופטים פה אחד, בקרב בן 12 סיבובים, שנערך בדיסלדורף את ולדימיר קליצ'קו והפך לאלוף העולם.
ב-1 בדצמבר 2018, התמודד פיורי בלוס אנג'לס מול דאונטיי ויילדר, אלוף העולם במשקל כבד של איגוד ה-WBC. הקרב הסתיים בתיקו. ב-23 בפברואר 2020 ניצח את דאונטיי ויילדר בקרב חוזר, ולאחר מכן ב-10 באוקטובר 2021 ניצח אותו שנית בקרב שסיים את הטרילוגיה הדרמטית ביניהם.
פיורי הוכתר שוב כאלוף העולם במשקל כבד (WBC) כשגבר בנוקאאוט על דיליאן ווייט.
פיורי שלח סנוקרת לראש יריבו בסיבוב השישי, וזאת ב-23 באפריל 2022 לעיני 94 אלף צופים באצטדיון ומבלי.
ב-19 במאי 2024 הפסיד בקרב ואת תוארו, למתאגרף האוקראיני אלכסנדר אוסיק.
ב-21 בדצמבר 2024 הפסיד בקרב חוזר לאוסיק בהחלטת פה אחד של השופטים.
ב-13 בינואר 2025, בסרטון שפרסם באינסטגרם הודיע פיורי על פרישה מאגרוף.
מאזנו כמקצוען הסתכם ביחס ניצחונות של 1–2–34, מתוכם 24 בנוקאאוט.
קריירת היאבקות מקצועית > WWE‏ (2019)

באירוע היהלום שבכתר, שנערך ב-31 באוקטובר, פיורי ניצח את ברון סטרומן כתוצאה מספירת חוץ.
הערות שוליים

↑  Oleksandr Usyk scores repeat victory over Tyson Fury, www.boxingscene.com (באנגלית)
↑  Instagram, www.instagram.com
| --- | --- |
בקרת זהויות :  PLWABN: 9810605984305606  GND: 1221396307  ISNI: 0000 0004 5833 5188  LCCN: nb2020010807  MusicBrainz: 91760878-a895-4ead-8a29-e167fbabb242  NKC: xx0273078  SUDOC: 250295601  VIAF: 8145304698278610037   WorldCat (עם VIAF): 8145304698278610037
ויטלי קליצ'קו

ויטלי קליצ'קו (באוקראינית: Віталій Володимирович Кличко; נולד ב-19 ביולי 1971) הוא פוליטיקאי אוקראיני, ראש עיריית קייב, ולשעבר אלוף העולם באגרוף.
קליצ'קו הוא מייסד מפלגת UDAR (הברית האוקראינית הדמוקרטית לרפורמה; ראשי התיבות באוקראינית הם משחק מילים על "מכת אגרוף") וחבר הפרלמנט האוקראיני. מאז אוגוסט 2015 הוא יושב ראש מפלגת סולידריות. בבחירות לראשות עיריית קייב שנערכו במאי 2014 הוא נבחר ברוב של 57%.
ראשית חייו

קליצ'קו נולד בבלובודסק שבקירגיזסטן לוולדימיר ולנדז'דה. אביו היה יהודי בן לניצולת שואה, גנרל-מאיור בחיל האוויר הסובייטי, ולאחר מכן נספח צבאי במזרח גרמניה. ב-1985 הם עברו לאוקראינה. שנה אחר כך היה אביו מפקד היחידה האווירית שטיפלה באסון צ'רנוביל.
בעולם הספורט

לאחר שעברו לאוקראינה, החל ויטלי להתאמן בקיקבוקס, במהרה הוא זכה באליפות עולם לחובבנים. ב-1992 זכה באליפות אירופה ושנה אחר כך באליפות העולם.
ב-1996 נפצע ברגלו, כחלק מהטיפול נטל סטרואידים האסורים בספורט. בעקבות זאת סולק מהמשלחת האוקראינית לאולימפיאדת אטלנטה. אחיו וולודימיר זכה במדליית זהב באותה אולימפיאדה.
בשנת 2000 קיבל קליצ'קו את תואר הדוקטורט מאוניברסיטת קייב למדעי הטבע והספורט בנושא "טאלנטים וספונסרים בעולם הספורט". בזכות כך זכה לכינוי "Dr. Ironfist", כלומר, "ד"ר אגרוף הברזל".
קליצ'קו קבע שיא של 27 ניצחונות רצופים בנוקאאוט וזכה בתואר אלוף העולם מטעם ארגון האגרוף העולמי (WBO).  באפריל 2000 הפסיד לראשונה בחייו כמתאגרף, לכריס בירד האמריקני.
בהמשך זכה בתואר אלוף העולם מטעם התאחדות האגרוף העולמית (WBA) ובדצמבר 2003 בתואר מטעם מועצת האגרוף העולמית (WBC). קליצ'קו הוא אחד מארבעת המתאגרפים היחידים שזכו בתואר אלוף העולם במשקל כבד שלוש פעמים, אחרי לנוקס לואיס, מוחמד עלי ואיוונדר הוליפילד.
ב-2004 פרצה באוקראינה "המהפכה הכתומה" בטענה לשחיתות וזיוף הבחירות על ידי ויקטור ינוקוביץ'. בית המשפט פסק על בחירות חוזרות בהן ניצח המועמד הפרו מערבי, ויקטור יושצ'נקו, וקליצ'קו מונה ליועצו.
בשנת 2005 החל להיות מעורב פוליטית ופרש מעולם האגרוף בדצמבר 2013.
קריירה פוליטית

בבחירות לפרלמנט האוקראיני ב-2012 זכתה מפלגתו ב-40 מושבים. מפלגת UDAR דוגלת במלחמה בשחיתות והיא פרו-אירופית. היא הוקמה על ידי קליצ'קו ב-24 באפריל 2010, על בסיסה הפוליטי של מפלגת "European Capital" שהוקמה ב-2005. הוא כיהן בפרלמנט עד לשנת 2014. לקראת הבחירות באוקראינה הוא נפגש עם דמיטרו פירטש במהלכה סוכם שהוא יתמוך במועמדות של פטרו פורושנקו לנשיא אוקראינה ובעצמו התמודד לתפקיד של ראש עיריית קייב. בעקבות זכייה בתפקיד עזב את הפרלמנט.
עם פרישתו מעולם האגרוף, קליצ'קו עמד במרכז הפגנות האופוזיציה נגד הנשיא ויקטור ינוקוביץ' והפך למזוהה עם המחאה. תחילה התמודד עצמאית לנשיאות, אך לבסוף נתן את תמיכתו לפטרו פרושנקו. במהומות שפרצו בתחילת דצמבר 2013 ליד ארמון הנשיאות בקייב, ניצל קליצ'קו את כוחו ומבנה גופו (כ-105 ק"ג, 2 מ' גובה) כדי להסיג את המפגינים לאחור למניעת עימות אלים בינם לבין כוחות הביטחון, והצליח לבסוף לשכנעם לחזור להמשך ההפגנות השקטות. מאוחר יותר באותו חודש האשים התובע הכללי של משרד הפנים האוקראיני דווקא את שני האחים במעורבות בהכאת העיתונאית טטיאנה צ'רנובול, אירוע שהצית גל נוסף של מחאה ברחובות קייב. העיתונאית הייתה מזוהה עם האופוזיציה ולחמה בשחיתות הממשל.
ב-24 בפברואר 2022, לאחר הפלישה הרוסית לאוקראינה, הצטרף קליצ'קו לכוחות הצבא האוקראיני.
חייו האישיים ומשפחתו

קליצ'קו נשוי לנטליה אגורובה, ספורטאית ודוגמנית לשעבר. הם הכירו בקייב והתחתנו ב-26 באפריל 1996. יש להם שלושה ילדים, יגור-דניאל, אליזבת-ויקטוריה ומקס (על שם אלוף העולם לשעבר במשקל כבד מקס שמלינג).
אחיו הצעיר של ויטלי, וולודימיר קליצ'קו, היה אלוף העולם באגרוף במשקל כבד, המוכר מטעם ארבע מתוך חמש התאחדויות האגרוף העיקריות בעולםIBO ,WBO ,IBF ,WBA. האחים מעולם לא התמודדו זה נגד זה. לשניהם תואר שלישי במדעי הספורט, שניהם חובבי שחמט, ושניהם דוברים ארבע שפות: רוסית, אוקראינית, גרמנית ואנגלית.
הן קליצ'קו והן אחיו וולודימיר הם חובבי שחמט. ויטלי הוא חבר של אלוף העולם לשעבר בשחמט ולדימיר קראמניק. קליצ'קו העיר כי "שחמט דומה לאגרוף. אתה צריך לפתח אסטרטגיה, ואתה צריך לחשוב שניים או שלושה צעדים קדימה על מה שהיריב שלך עושה. אתה צריך להיות חכם. אבל מה ההבדל בין שחמט לאגרוף? בשחמט אף אחד לא מומחה, אבל כולם משחקים. באגרוף כולם מומחים, אבל אף אחד לא נלחם."
הערות שוליים

↑  https://www.pravda.com.ua/rus/articles/2014/04/2/7021142/
↑  Police implicate, link Klitschko brothers, other opposition members to Chornovol beating suspects (UPDATE)
↑  רם חיים, ‏לוחם בכל החזיתות: דרכו של ויטלי קליצ'קו, באתר ערוץ הספורט, 1 במרץ 2022
| --- | --- |
בקרת זהויות :  PLWABN: 9810596950205606  BNE: XX5261164  BnF: cb16617051t (data)  GND: 123965381  ISNI: 0000 0001 1490 9707  LCCN: n2006068982  LNB: 000345479  NKC: xx0203199  RERO: 02-A009341250  SUDOC: 112460437  VIAF: 43730672   WorldCat (עם VIAF): 43730672 
ויטלי עם אחיו וולודימיר
קראמניק וקליצ'קו בקרב שחמט
המעופפים הנועזים

| --- | --- |

 סוגה:  אנימציה.
 כותבים:  Jean-Pierre Liccioni 
 בימוי:  Jean Sarault, Michel Lemire 
 מדבבים:  René Gagnon Jacques Lavallée Claude Préfontaine לוק פיקאר Gilbert Lachance Sébastien Dhavernas Jean-Luc Montminy Jean-Marie Moncelet Violette Chauveau Chantal Baril Pierre Auger Marc Labrèche Linda Roy Guy Nadon Mireille Thibault Hélène Mondoux Marc Bellier 
 מדבבים בעברית:  מיקי קם (בר), אלי גורנשטיין (צור),חני נחמיאס (פרח), רפי ויינשטוק, שמעון כהן (חמי), שחר צרפתי (סמי), אוהד שחר (חיליק, ראש), אור אזולאי, רותי הולצמן, אפי בן-ישראל, פזית נוני, סיון שביט, אהרון קפלן.
 ארץ מקור:  יוגוסלביה יוגוסלביה
 מספר עונות:  1
 מספר פרקים:  39
 הפקה
 מפיק:  André Lamy, André A. Bélanger, Jacques Pettigrew 
 אורך פרק:  26 דק'.
 שידור
 רשת שידור:  ערוץ המשפחה 
 רשת שידור בישראל:  הטלוויזיה החינוכית ערוץ הילדים פוקס קידס ערוץ ג'וניור
 תקופת שידור מקורית:  2 בספטמבר 1990 – 30 ביוני 1991
 קישורים חיצוניים
 דף התוכנית ב-IMDb
 
המעופפים הנועזים (קרואטית: Mali leteći medvjedi) היא סדרת אנימציה יוגוסלבית בשפה הקרואטית בת 39 פרקים שהופקה לטלוויזיה בין השנים 1990- 1991. בישראל הסדרה שודרה בטלוויזיה החינוכית בין השנים 1992–1993, ולאחר מכן בשידורים חוזרים בערוץ הילדים, פוקס קידס ובערוץ ג'וניור.
כל פרקי הסדרה דובבו לעברית, מלבד פרק 11 שעוסק בחג המולד.
הסדרה מציגה בפני הצופים הצעירים את החשיבות שבהגנה על הסביבה. הסדרה מציגה את ההשפעות המזיקות של זיהום האוויר ושל שרפות וכן את תפקידה החשוב של המערכת האקולוגית.
את שיר הפתיחה והסיום של התוכנית בגרסה העברית ביצעה חני נחמיאס.
תקציר העלילה

הסדרה מתמקדת בזן נדיר של דובים קטנים בעלי כנפיים, החיים ביער קסום חיי קהילה שיתופיים אוטופיים. המעופפים הנועזים יחד עם הידידים שלהם, לקחו על עצמם את המשימה להגן על היער שלהם מזיהום. אף על פי כן, המאמצים שלהם, לעיתים קרובות, מופרעים על ידי שני סמורים, חמי וסמי, אשר משתדלים לזהם את היער. מדי פעם הסמורים מקבלים עזרה מחיליק הנחש. שלושתם תמיד משתדלים למצוא דרכים להפריע להרמוניה של היער אבל תמיד בסוף הדובים מסכלים את תוכניותיהם.
הדובים תמיד קשובים לעצותיהם של הדוב הזקן, צור (אשר זקן מדי בשביל לעוף) וחברו שוף הינשוף.
הדמויות > הטובים

צור – דוב זקן וחכם אשר משמש כמנהיג של המעופפים הנועזים. צור הוא גם הסבא של כל הדובונים. צור זקן מדי בשביל לעוף. הדובונים מעריכים אותו בשל חוכמתו ובשל כך נוהגים באופן קבוע להתייעץ עמו.
בר – דובון צעיר בצבע כחול. החבר של פרח. הוא ופרח הם הגיבורים הראשיים של הסדרה.
פרח – דובה צעירה בצבע כתום. החברה של בר. היא ובר הם הגיבורים הראשיים של הסדרה.
דקל – דובון צעיר בצבע חום. החבר של דגנית.
געש – דובון צעיר בצבע אדום. אחיו של דקל.
דגנית – דובה צעירה בצבע ורוד. החברה של דקל. דגנית היא אחותה התאומה של גנית.
גנית – גנית היא אחותה התאומה של דגנית.
יסמין – דובה צעירה בצבע ורוד.
הדמויות > הרעים

חמי – סמור דמוי אדם. האויב המושבע של המעופפים הנועזים. לובש אפוד בצבע כחול ועגיל זהב באוזן ימין.
סמי – סמור דמוי אדם. השותף הטיפש של חמי. חובש קסדה אדומה
חיליק – נחש ערמומי. נוהג לסייע פעמים רבות לחמי ולסמי.
איזבל – עכבישה גדולה ואימתנית.
ראש – עכברוש ערמומי אשר הגיע מהעיר יחד עם שני עכברושים העובדים עבורו.
הדמויות > דמויות משנה

רוני – בונה אשר משקיע את רוב זמנו בעבודה על הסכרים שלו. חבר של המעופפים הנועזים.
בינגו – קרוב משפחתו של רודני אשר אומץ על ידי רודני.
שוף – ינשוף גדול. חבר טוב של צור.
סיגלית – עכבישה גדולה אשר אוהבת להאזין לרדיו אותו היא בנתה מקורי עכביש. חברה של המעופפים הנועזים.
צלילה – צפרדע אשר אוהבת לשיר אופרה. חברה של המעופפים הנועזים.
ורדינה – פיית היער אשר שומרת על היערות ברחבי העולם.
ינשי גליש גלאש – בן דודו של שוף. מסוגל לבצע מעשי כשפים.
טובי – צפרדע אשר עבר מוטציה מזיהום בני האדם. חבר של המעופפים הנועזים.
ימימה – צפרדע שעברה מוטציה מזיהום בני האדם. אימו של טובי.
סריפין – סנאי. חבר של המעופפים הנועזים.
לפילי

צבר לפילי בקילוואה
לפילי (מלטינית: lapillus – אבן קטנה) הוא הגדרת גודל לטיפות געשיות בינוניות שגודלן 64-2 מ"מ במצבי קרישה שונים ובמבנה אווירודינמי הנפלטות מהר געש בעת התפרצות געשית. טיפות אלה נוצרות ממזרקות לבה הנוצרות בעיקר בהתפרצויות סטרומבוליאנית. בהצטברותן עם חומרי טפרה אחרים הן יוצרות סלעי טוף. סלע הנוצר מהתלכדות לפילי נקרא "לפיליסטון".
היווצרות

התפרצויות געשיות משליכות לאוויר טפרה – חומרים הנופלים לקרקע ומצטברים שם. מזרקות לבה עשויות להגיע לגובה של מאות מטרים, והלבה נקרעת לחלקים קטנים יותר, בהם לפילי. במעופן של הטיפות באוויר נקרש חלקן החיצוני במבנה אווירודינמי.
הטיפות נזרקות למרחק-מה מן הלוע: החלקיקים הגדולים יותר יפלו קרוב אל הלוע, והחלקיקים הקטנים יותר יפלו במרחק גדול יותר ממנו. בנפלן על הקרקע עשויות הטיפות להיצמד זו לזו בעודן חמות ורכות, וכאשר הן מתקררות ומתגבשות הן הופכות לסלע.
טיפות לפילי עשויות להצטבר ביחד עם חומרים פירוקלסטיים אחרים ליצירת טוף. כאשר החומרים המרכיבים את הטוף עדיין חמים, הם "מולחמים" זה לזה ויוצרים איגנימבריט – טוף מולחם.
לפיליסטון

לפיליסטון הוא סלע הנוצר מהתלכדות של טיפות לפילי. כאשר הטיפות הנופלות לקרקע עדיין מותכות, והן נצמדות ומולחמות זו לזו. התגבשותן יוצרת סלע סלע פירוקלסטי, וחתך בו עשוי להראות את מתאר הטיפות.
לפילי מלוכד

לפילי מלוכדומה (Accrestionary lapilli) נוצר מטיפות עגולות הנוצרות סמוך מאוד ללוע הר הגעש, לרוב בעמוד האפר הגעשי, בטרם קיבלו מבנה אווירודינמי. היצמדות הטיפות זו לזו נובעת מלחות או מכוחות אלקטרוסטטיים, ועשויה ליצור כמה שכבות של טיפות בטרם נפילתן לקרקע.
לפילי מלוכד > לפילי משוריין

לפילי משוריין (Armoured lapilli) הוא סוג של לפילי מלוכד הנוצר בתנאים של לחות גבוהה מאוד. הלחות הרבה גורמת להתלכדות טיפות הלפילי עם חומרים פירוקלסטיים אחרים המצויים בענן האפר, דוגמת פומיס, היוצרים ציפוי – מעין שריון – מסביב ללפילי. גושים מלוכדים שמקורם בתחילת ההתפרצות יימצאו בשכבות תחתונות והחלקים המרכיבים אותם ישתטחו ויידחסו כעדשות. גושים שמקורם בשלבים מאוחרים של ההתפרצות יימצאו בשכבות העליונות ולא יידחסו או ישתטחו.
ראו גם

גאולוגיה - מונחים
טפרה
אגלומרט
לבה
לקריאה נוספת

פרופסור משה ברור, "גלות געשית (לפילי)", לקסיקון גאוגרפי, (עמ' 6), הוצאת יבנה, תשס"א
שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9
עקיבא פלכסר, גיאולוגיה, יסודות ותהליכים, אקדמון, 1992, מסת"ב 965-350-026-0
עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3
הערות שוליים

↑  לפילי – אטימולוגיה
↑  לפילי – הגדרה וגודל
↑  לפיליסטון
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
לפיליסטון
לפילי מלוכד
לפילי משוריין – מימין: חלקיקים דחוסים, משמאל: חלקיקים לא דחוסים
מקס שמלינג

| --- | --- |
 מקס שמלינג וחגורת האליפות שלו
מקס שמלינג וחגורת האליפות שלו
 לידה:  28 בספטמבר 1905 קליין לוקוב, פרובינציית ברנדנבורג, הקיסרות הגרמנית 
 פטירה:  2 בפברואר 2005 (בגיל 99) בנצנדורף, הרפובליקה הפדרלית של גרמניה 
 מידע כללי
 שם לידה:  Maximillian Adolph Otto Siegfried Schmeling 
 מדינה:  גרמניה
 גובה:  1.85 מטרים
 בן או בת זוג:  אני אונדרה (1933–1987) 
 ספורט
 ענף ספורט:  איגרוף
 משקל:  משקל כבד
 תקופת הפעילות:  1924–1948 (כ־24 שנים)
 הישגים
 דירוג שיא:  אלוף העולם
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1971)  היכל התהילה של הספורט הגרמני 
 
מקס שמלינג (28 בספטמבר 1905 – 2 בפברואר 2005) היה מתאגרף גרמני, ואלוף העולם באגרוף במשקל כבד.
ביוגרפיה

שמלינג נולד בעיירה לוּקוֹ (Luckow), כ-150 ק"מ מברלין. בילדותו ראה סרט על אגרוף, שגרם לו להתעניין בספורט זה. הוא זכה במספר תחרויות בגרמניה והפך למתאגרף מקצועי. ב-12 ביוני 1930 זכה שמלינג בתואר אלוף העולם באגרוף במשקל כבד, הגרמני והאירופי הראשון שזכה בתואר, לאחר שבקרב האגרוף מול ג'ק שארקי נפסל שארקי בסיבוב הרביעי משום שהכה את שמלינג מתחת לחגורה. שנתיים מאוחר יותר הפסיד שמלינג את התואר לשארקי בקרב שנוי במחלוקת. הוא המשיך והפסיד גם למתאגרפים מקס בר וסטיב המאס, אך התאושש וחזר למרכז הזירה באחד הקרבות הגדולים בהיסטוריה ב-9 ביוני 1936 כשהתמודד מול ג'ו לואיס.
ביוגרפיה > היריבות עם ג'ו לואיס

לקרב הגיע לואיס עם 27 ניצחונות וללא הפסד. הקרב נמשך 12 סיבובים ובסיבוב ה-12 ניצח שמלינג את לואיס בנוקאאוט. הניצחון נחשב על ידי המשטר הנאצי כהוכחה לעליונות הגזע הארי, ושמלינג זכה לברכה מידי היטלר והוזמן לפגישה עמו.
ב-22 ביוני 1938 נערך ביאנקי סטדיום הקרב החוזר בין שמלינג ללואיס. ברקע נשמעו קריאות "להחרים את הנאצי", והקרב הוצג כמאבק בין כוחות הטוב לכוחות הרשע. נשיא ארצות הברית פרנקלין דלאנו רוזוולט אף זימן את לואיס לבית הלבן לפני הקרב. הקרב עצמו היה קצר: לואיס הפיל את שמלינג ארבע פעמים במהלך הסיבוב הראשון וניצח בנוקאאוט לאחר שתי דקות וארבע שניות.
שמלינג נזכר בשנת 1975 בקרב ואמר:
בראייה לאחור אני כמעט שמח שהפסדתי אז בקרב ... תארו לעצמכם מה היה קורה אם הייתי חוזר כמנצח לגרמניה. לא היה לי שום קשר למשטר הנאצי, אבל היו נותנים מדליה והופכים אותי למודל ארי. בסוף עוד הייתי נחשב לפושע מלחמה.
שמלינג ולואיס הפכו לחברים טובים אחרי הקרבות, שמלינג אף מימן ללואיס את התרופות להן נזקק בימיו האחרונים ומימן את הוצאות הלוויה והקבורה של לואיס.